VÕRKPALLI KOOLILIIGA

Kooliliiga toimib maakondades/linnades tegutsevate koolispordi ühenduste, EKSL ja Eesti Võrkpalli Liidu (EVF) ühisprojektina võrkpalli arendamiseks põhikooli tasandil.

 NB! Kooliliiga võistlusel ei tohi osaleda EVF mängijalitsentsi omavad noormängijad!

**Osalejad:** 6.-9. kl poisid ja tüdrukud. Võistkonna suurus: 9 mängijat, 1 õpetaja.

**Aeg: 02.02.2018. HÄÄDEMEESTEL ALGUSEGA KELL 10.00**

I etapp - 1.11.2017 – 12.02.2018 maakondades, linnades

II etapp - 13.02.2018 – 11.03.2018 regionaalsed finaalturniirid

III etapp - 12.03.2018 – 1.04.2018 finaalturniir

**Süsteem:**

**I etapp – maakondade/linnade turniirid.**

Selgitatakse 15 maakonna ja 5 linna ( Tallinn, Tartu, Narva, Kohtla-Järve, Pärnu) paremad koolide võistkonnad. Etapi viib läbi EVF ja EKSL koordineerimisel kohalik koolispordiorganisatsioon. Võistlussüsteem otsustatakse peale võistkondade registreerumist kohaliku korraldaja ja EVF-i esindaja koostöös. Võistlusi võib läbi viia maakonna/linna tiitlivõistluse raames, kui täidetakse käesolevat juhendit. Kohalik korraldaja tagab võistluspaigad, kohtunikud ja sekretariaadi. Osavõtumaksu ei kohaldata. Võistlustulemused edastatakse EVF sekretariaati ( E-post – laura@volley.ee ; faks – 6 031551) hiljemalt 5 päeva pärast võistlust.

**II etapp – Regionaalsed finaalturniirid.**

- Põhja regioon – Tallinn, Harjumaa, Raplamaa, Läänemaa, Hiiumaa

- Ida regioon – Järvamaa, Jõgevamaa, Lääne-Virumaa, Ida-Virumaa, Narva

- Lõuna regioon – Tartumaa, Tartu, Põlvamaa, Võrumaa, Valgamaa

- Lääne regioon – Viljandimaa, Pärnumaa, Pärnu, Saaremaa

Osalevad I etapi võitjad võistkonnad.

Võistluse aeg, koht ja süsteem määratakse EVF ja kohaliku korraldaja koostöös. Regionaalse finaali aeg ja koht määratakse EVF ja korraldaja koostöös.

**III etapp – finaalturniir**

Osalevad regionaalsete finaalide 2 paremat poiste ja tüdrukute võistkonda.

Võistlussüsteem kinnitatakse pärast finaalvõistlusele pääsenud võistkondade registreerumist – garantiikirjade esitamist. Etapp viiakse läbi EKSL, EVF ja kohaliku korraldaja koostöös. Kulud kantakse EVF ja EKSL ühise kokkuleppe alusel. Kohtunikuks saab olla EVF litsentsiga võrkpallikohtunik, EVF treenerite registris olev treener või litsentseeritud mängija alates U-20 vanuseklassist.

**Erisused võistlusmäärustes:**

- kasutada ei tohi hüppelt pallingut;

- võrgu kõrgus on poistele 235 cm, tüdrukutele 220 cm;

**Registreerimine:**

Kooliliigasse registreerimiseks tuleb teatada osavõtusoov 31. oktoobriks Kooliliiga koduleheküljel http://www.volley.ee/kooliliiga , täites selleks internetipõhise taotlusvormi. Vormi leiad ka siit: https://goo.gl/forms/MaWEtHx8lG6oRhZg2. Koduleheküljelt jõuab kooli registreerimine nii etapi korraldajale , kui ka EVF-le. Võistkondade nimeline registreerimine toimub võistluspäeval.

Täiendav info telefonil projektijuht Laura Rogenbaum 5231971, e-post – laura@volley.ee

**Autasustamine:**

Maakondliku ja regionaalse etapi 3 paremat autasustatakse diplomite ja medalitega.

Finaalturniiri kolme paremat tütarlaste ja poiste võistkonda autasustatakse diplomi ja karikaga, võistkonna liikmeid diplomi, medali ja eriauhindadega.

**Vaidluste lahendamine:**

Protestid lahendab I etapil kohalik kohtunikekogu, II etapil EVF. Protestid EVF-le tuleb esitada 3 päeva jooksul kirjalikult EVF Sporditehnilise Toimkonna (STT) aadressil. Protesti esitamisega koos tuleb tasuda protestilõiv 15.- eurot Eesti Võrkpalli Liidu arveldusarvele EE072200221002100266.